tomron87/hebrew-wikipedia-sentences-corpus huggingface dataset:
הוא מתגאה בכך שהוא המנהיג של הצוות, בעיקר משום שהוא לא מבין כי תיאור התפקיד שלו בעיקר חסר משמעות.
אף על פי כן הוא מנסה באופן קבוע לכפות את מעט הסמכות שיש לו על שאר העובדים במשרד.
בדומה לברנט, גארת' הוא יהיר וחצוף.
יתר הצוות במשרד מכיר בכך שגארת' הוא "כלבלב המחמד" של ברנט.
דון טינסלי (לוסי דייוויס) - פקידת קבלה של המשרד.
היא לרוב נאלצת להתמודד עם ההתנהגות השטותית של ברנט.
בדומה לטים, גם היא מודעת למצב העגמומי בו היא נמצאת בחייה.
היא מאורסת במשך תקופה ארוכה לבחור בשם לי אשר עובד במחלקת האספקה של החברה.
היא ויתרה על קריירה של כתיבת ספרי ילדים כדי לעבוד במשרתה הנוכחית.
המשרד היא סדרת קומדיה מוקומנטרית אמריקאית ששודרה ב-NBC החל מ-24 במרץ 2005 ועד ל-16 במאי 2013, למשך 9 עונות ו-201 פרקים.
הסדרה עוקבת באמצעות צוות צילום אחרי ההתרחשויות היום-יומיות של העובדים במשרד של חברה פיקטיבית להפצת נייר – "דאנדר מיפלין" בסקרנטון, פנסילבניה.
הסדרה מבוססת על סדרה בריטית בעלת אותו השם שיצרו ריקי ג'רווייס וסטיבן מרצ'נט, ופותחה לקהל אמריקאי על ידי גרג דניאלס.
כמו במקבילה הבריטית, על מנת לדמות סרט דוקומנטרי, הסדרה צולמה בטכניקת צילום של מצלמה יחידה, וללא קהל חי או צחוק מוקלט.
בסדרה מככבים סטיב קארל, ריין וילסון, ג'ון קרסינסקי, ג'נה פישר, בי ג'יי נובאק ואד הלמס.
הסדרה קיבלה ביקורות חלוקות במהלך שידורי העונה הראשונה, אך בעונות הבאות, ובמיוחד באלה בכיכובו של סטיב קארל, היא זכתה לשבחים רבים ממבקרי הטלוויזיה, הודות לכך שהדמויות, התוכן והמבנה קיבלו תפנית שונה מאשר במקבילה הבריטית.
בשנת 2006 זכתה הסדרה בפרס אמי לקומדיה הטובה ביותר.
בישראל הסדרה שודרה בערוץ HOT3, והחל מהעונה השמינית שודרה בערוץ הוט קומדי סנטרל.
הסדרה מוצגת כ"כאילו אם זה היה דוקומנטרי אמיתי" – צוות צילום החמוש במצלמות מכל עבר מצלם את חיי היום-יום של עובדים במשרד טיפוסי של חברה לאספקת נייר – "דאנדר מיפלין" בפורמט מוקומנטרי.
הדמויות גם נותנות מבט חטוף למצלמה ברגעים מסוימים, וגם מתראיינות בנפרד מול המפיקים.
ג'ים מאוהב בפאם, איתה הוא מבלה רבות מזמנו במשרד – אך זו מאורסת לרוי, עובד במחסן.
לקראת סוף העונה הראשונה ג'ים מתחיל לצאת עם קייטי (איימי אדמס), לקנאתה של פאם.
למייקל יש סטוץ שלא יכול להתגבר עליו עם ג'ן, הבוסית שלו.
ריאן מתחיל מערכת יחסים עם קלי, למורת רוחו, ואנג'לה ודווייט מתאהבים אחד בשני אך שומרים על כך בסודיות משאר עובדי המשרד.
בהפלגת האלכוהול של המשרד, ג'ים, שעדיין לא התגבר על אהבתו לפאם, מגלה בטעות למייקל שהוא מאוהב בה ונפרד מקייטי.
פאם, שמאורסת לרוי כבר 3 שנים, קובעת תאריך לחתונה ומתחילה לתכנן אותה.
ג'ים שמתקשה להתמודד עם החתונה המתקרבת של פאם מדבר עם ג'ן, ומחליט לעבור לסניף אחר של החברה, בסטמפורד.
בזמן ערב קזינו שמתרחש במחסן, ג'ים מתוודה על אהבתו לפאם ומנשק אותה.
ג'ים מועבר לסטמפורד, ופוגש שם את אנדי ברנרד (אד הלמס) וקארן פיליפלי (ראשידה ג'ונס).
קארן נדלקת עליו והם מתחילים לצאת.
בינתיים, מייקל מתחיל לצאת עם קרול, סוכנת נדל"ן, לקנאתה הרבה של ג'ן.
בחברה מחליטים להתחיל לסגור סניפים, והסניף שנבחר לסגירה הוא סטמפורד, ולכן אנדי, קארן וג'ים מועברים לסניף בסקרנטון.
בסניף בסקרנטון מתגלה שפאם חטפה רגליים קרות לפני החתונה והיא ורוי נפרדו, והרגשות הבלתי פתורים של ג'ים עם פאם ומערכת היחסים החדשה שלו עם קארן מובילה למתחים בין השלושה.
מייקל מזמין את קרול לסוף שבוע בג'מייקה איתו אך היא מסרבת ונפרדת ממנו, וכאשר הוא פונה לג'ן היא מסכימה לצאת איתו לחופשה.
ג'ן ומייקל יוצאים, למרות שג'ן מנצלת אותו רק לצרכים מיניים.
בסופו של דבר הוא נפרד ממנה, אך הם חוזרים להיות ביחד בסוף העונה.
ביום בילוי בחוף הים של עובדי המשרד, פאם מתוודה בפני כל העובדים על געגועיה לג'ים ועל הצער שלה בעקבות ההתרחקות ביניהם.
למייקל מוצעת הצעת עבודה בהנהלה של החברה, והוא מתלבט האם לעזוב את הסניף ולעבור להנהלה.
גם קארן וג'ים מתחרים שניהם על אותה משרה.
דייוויד, מנהל החברה, מגלה למייקל שהמשרה עליה הם מתחרים היא למעשה המשרה של ג'ן, והם מתכוונים לפטר אותה.
בסוף העונה ג'ים נפרד מקארן, מוותר על הצעת העבודה על מנת לחזור למשרד, ומזמין את פאם לצאת איתו לדייט.
בסופו של דבר מתגלה כי את המשרה בהנהלה קיבל ריאן, והוא נפרד מקלי.
ג'ן עברה לגור עם מייקל, קארן עזבה את סקרנטון ופאם וג'ים התחילו לצאת במהלך הקיץ.
דווייט ואנג'לה נפרדים כשאנג'לה מגלה שדווייט עשה המתת חסד לחתולה שלה, ואנג'לה מתחילה לצאת עם אנדי, למרות שעדיין יש לה רגשות כלפי דווייט.
מייקל שדורס בטעות את מרדית' בתחילת העונה מארגן לכבודה מרתון ריצה למודעות מחלת הכלבת.
ריאן, עכשיו הבוס של מייקל, מארגן מיזם חדש של יצירת אתר אינטרנט עבור דאנדר מיפלין, "Dunder Mifflin Infinity", דבר שמייקל מתקשה להתמודד איתו.
קלי מתחילה לצאת עם דריל.
ג'ן, שעכשיו מובטלת, תובעת את דאנדר מיפלין על פיטוריה בגין "התנהגויות בלתי הולמות" בעבודה, ומייקל נמצא בצומת דרכים, כיוון ששני הצדדים – ההנהלה וג'ן משתמשים בו כעד במשפט.
בסופו של דבר ג'ן מפסידה במשפט.
המתחים ביחסים בין מייקל לג'ן מתפרצים בארוחת ערב חגיגית שאליה הזמינו את ג'ים, פאם, אנג'לה ואנדי, ובסופה הם נפרדים.
דווייט ומייקל מבקרים את ריאן בניו-יורק, שם מרומז כי הוא התמכר לסמים לאחר שהפרויקט שלו בחברה – אתר האינטרנט – נדון לכישלון.
בסוף העונה טובי מודיע שיעזוב את הסניף ויעבור לגור בקוסטה ריקה.
הולי פלקס (איימי ראיין), בה מייקל מתאהב מיד, מחליפה אותו.
בערב הפרידה מטובי, ג'ים מתכוון להציע נישואים לפאם, אך אנדי מקדים אותו ומציע נישואים לאנג'לה.
היא מסכימה בעל כורחה – למורת רוחו של דווייט.
בסוף העונה מתגלה כי ריאן, שניסה לקדם את פרויקט אתר האינטרנט, ביצע הונאה בנתוני המכירות באתר ונשלח לעבודות שירות.
עם סיום מסיבת הפרידה לטובי, פיליס מוצאת את אנג'לה ודווייט שוכבים במשרד.
בתחילת העונה החמישית מתגלה כי פאם התחילה ללמוד בקיץ בבית ספר לאמנות גרפית בניו-יורק, דבר המשפיע על היחסים של ג'ים ופאם, וכשהם מתראים לביקור ג'ים מציע לה נישואים.
מייקל מתחבר להולי ובסופו של דבר הם מתחילים לצאת.
ההנהלה מגלה על כך ומעבירה את הולי לסניף החברה בנשואה, והשניים נפרדים.
פאם מחליטה לפרוש מלימודי האמנות וחוזרת לסקרנטון, והיא וג'ים עוברים לגור יחד בבית ילדותו של ג'ים.
כאשר אנדי מגלה שדווייט ואנג'לה המשיכו את הרומן החשאי שלהם, שניהם עוזבים אותה.
ריאן, אחרי שסיים את עבודות השירות שלו, חימצן את שערו והתחיל לעבוד במגרש כדורת.
תרגיל אש שמביים דווייט במשרד גורם לסטנלי לחוות התקף לב.
טובי חוזר לסניף אחרי עזיבתה של הולי.
כאשר הבוס החדש של מייקל, צ'ארלס מיינר (אידריס אלבה) מתנגש עם הגישות הניהוליות של מייקל, מייקל מתפטר במחאה מהחברה ומגייס את ריאן ופאם להקים חברת נייר משלו: The Michael Scott Paper Company.
פקידת הקבלה החדשה שמחליפה את פאם היא ארין (אלי קמפר), ואנדי נדלק עליה.
אחרי שהחברה של מייקל גונבת הרבה מהלקוחות העיקריים של דאנדר מיפלין עקב המחירים הנמוכים שלהם – דאנדר מיפלין קונה אותם, בתמורה שתהיה לכל אחד מהם משרה בחברה.
בסוף העונה מתגלה שפאם בהריון לא מתוכנן מג'ים.
ג'ים ופאם מקדימים את החתונה שלהם ומתחתנים במפלי הניאגרה, ובהמשך שוב בכנסייה, יחד עם כל החברים מהמשרד.
מייקל מתחיל לצאת עם אמא של פאם, אך נפרד ממנה זמן קצר לאחר מכן.
ג'ים מקודם לתפקיד מנהל שותף של הסניף ביחד עם מייקל, למורת רוחו של דווייט.
לאורך העונה מתואר הקושי הרב של דאנדר מיפלין לשרוד במשבר הכלכלי, ובשנייה האחרונה החברה נקנית על ידי חברת המדפסות "סייבר" שבפלורידה, אותה מנהלת ג'ו בנט (קאתי בייטס) ומייצג אותה בסניף סקרנטון גייב לואיס (זאק וודס).
כיוון שכל הנהלת החברה מפוטרת, וסניף סקרנטון הוא היחיד בחברה שהצליח לשרוד את הקשיים, מייקל הופך לבכיר ביותר בדאנדר מיפלין.
לפאם וג'ים נולדה בת, סיסי הלפרט.
בסוף העונה דווייט קונה את הבניין של החברה.
פאם הופכת למנהלת האדמיניסטרטיבית של המשרד.
במהלך הקיץ, ארין התחילה לצאת עם גייב, לקנאתו של אנדי.
דווייט ואנג'לה מבטלים את החוזה שלהם לאחר שאנג'לה נפגשת עם סנטור אלמן חד-הורי ומתחילה לצאת איתו.
ריאן מייסד חברת הזנק בשם "WUPHF.com" ומשכנע חלק מהעובדים במשרד להשקיע בו, אבל ריאן לוקח את החברה לכיוון כושל ובסוף מחליט למכור את החברה.
בגלל שטובי הופך לחבר מושבעים במשפט חשוב בסקרנטון, הולי מחליפה אותו וחוזרת לסקרנטון, לשמחתו של מייקל, ומנסה להרשים אותה בשנית, למרות שהולי כבר בזוגיות.
החברות מהמשרד ממליצות להולי להציב אולטימטום לבן זוגה, שאם הוא לא יציע לה נישואים עד תחילת השנה החדשה, הם ייפרדו.
בסופו של דבר הולי נפרדת ממנו, ומתחילה לצאת עם מייקל.
הולי צריכה לעזוב את סקרנטון ולעבור לקולורדו כדי לטפל בהורים שלה.
מייקל מציע נישואים להולי ומתכונן לעזוב את המשרד.
הוא מכשיר מחליף לתפקיד שלו, איש מכירות כושל בשם דיאנג'לו (ויל פרל).
מייקל עוזב את המשרד ועובר לקולורדו עם הולי.
שם השחקן/יתשם הדמותעונות123456789סטיב קארלמייקל סקוטראשיאורחריין וילסוןדווייט שרוטראשיג'ון קרסינסקיג'ים הלפרטראשיג'נה פישרפאם ביזליראשיבי ג'יי נובאקריאן האוורדראשיאורחאד הלמסאנדי ברנרדקבועראשי
מייקל סקוט (סטיב קארל; עונות 1–7): המנהל האזורי של סניף סקרנטון, המרבה לא לעבוד ומנסה להתחבב על העובדים לצידו, ורואה בעובדים במשרד כמשפחה בשבילו.
דווייט שרוט (ריין וילסון): עוזר למנהל האזורי ואיש המכירות המוביל בסניף סקרנטון, הידוע באקסצנטריות שלו ועם מעט כישורים חברתיים.
בעל חוות סלק ביחד עם בן דודו מוז.
הוא הבעלים של בניין המשרדים (בו נמצאים גם משרדי החברה), וכן מפעיל מלונית בחוות הסלק שלו.
ג'ים הלפרט (ג'ון קרסינסקי): איש מכירות בסניף סקרנטון המרבה למתוח את שותפו לשולחן, דווייט.
בסוף העונה השנייה ג'ים מתוודה בפני פאם.
בין סוף העונה השלישית לתחילת הרביעית, מתחיל ג'ים לצאת עם פאם ובהמשך הם מתחתנים.
נשוי לפאם ביזלי הלפרט ואב לסיסיליה ופיליפ.
פאם ביזלי (ג'נה פישר): פקידת הקבלה במשרד והמזכירה של מייקל בעונות הראשונות, שאיפתה להיות אמנית.
מאורסת לרוי בעונות הראשונות, וחברתו הטובה של ג'ים.
בין סוף העונה השלישית לתחילת הרביעית, מתחילה פאם לצאת עם ג'ים ובהמשך הם מתחתנים.
נשואה לג'ים הלפרט ואם לסיסיליה ופיליפ.
ריאן הווארד (בי ג'יי נובאק): עובד זמני בסניף ומאוחר יותר גם הבוס של מייקל לזמן קצר, המילניאל הטיפוסי והציני במשרד, ויש לו מערכת יחסים הלוך-ושוב עם קלי.
אנדי ברנרד (אד הלמס; עונות 3–9): עובד שעובר לסניף סקרנטון בעונה השלישית, בוגר אוניברסיטת קורנל ונוטה להתחנף למייקל.
הופך למנהל הסניף בעונות המאוחרות.
אנג'לה מרטין (אנג'לה קינסי): רואת חשבון מנוכרת וקשוחה ונוטה לא לקחת חלק בהרבה מפעילויות המשרד.
לה ולדווייט יש מערכת יחסים הלוך-ושוב לאורך הסדרה.
סטנלי הדסון (לזלי דייוויד בייקר): איש מכירות בגיל העמידה.
בדרך כלל אוהב לפתור את התשבץ היומי ולאכול פרעצלים בעגלת האוכל של המשרד.
קווין מאלון (בריאן באומגרטנר): רואה חשבון מעופף שנוטה להתערב בשיחות של העובדים, וחבר טוב של רוב האנשים במשרד.
אוסקר מרטינז (אוסקר נונייז): רואה חשבון בסניף סקרנטון והוא ממוצא לטיני והומו.
ידוע בסרקזם שלו וברציונליות שלו לעומת העובדים האחרים במשרד.
קלי ארין האנון (אלי קמפר; עונות 5–9): פקידת הקבלה החדשה במשרד, חייכנית, אופטימית ותמימה מאוד.
יש לה מספר מערכות יחסים עם עובדים במשרד - אנדי, גייב ופיט (השם האמיתי שלה הוא קלי אבל משום שכבר יש מישהי במשרד עם השם הזה כולם קוראים לה בשם השני שלה "ארין").
פיליס לפין ואנס (פיליס סמית'): אשת מכירות אמהית בסניף סקרנטון.
היא אמנם שקטה באופייה אך ידועה ברכילויות שלה על אחרים.
מרדית' פאלמר (קייט פלאנרי): אחראית ניהול ספקים בסניף סקרנטון.
אם חד הורית, הידועה בהיותה אלכוהוליסטית ועם עבר מיני מפוקפק.
קריד ברטון (קריד ברטון): אחראי הבטחת איכות בסניף סקרנטון.
איש מבוגר במשרד ויש לו עבר ארוך של הרבה פשעים.
קלי קאפור (מינדי קאלינג): נציגת שירות לקוחות של דאנדר מיפלין.
יש לה מערכת יחסים הלוך ושוב עם ריאן, העובד הזמני, ועם דריל, עובד מחסן.
דריל פילבין (קרייג רובינסון): מנהל המחסן של דאנדר מיפלין, בדרך כלל עובד הרבה על מייקל.
טובי פלנדרסון (פול ליברשטיין): נציג משאבי אנוש בסניף סקרנטון, ויריבו הגדול של מייקל.
לטובי יש בת אחת מנישואים שנגמרו, והוא דלוק על פאם.
ג'ן לוינסון (מלורה הארדין; עונות 1–5, 7, 9): עובדת הנהלה ב"דאנדר מיפלין" והממונה על מייקל, ומתחילה איתו מערכת יחסים מפוקפקת שנגמרת בעונה הרביעית.
רוי אנדרסון (דייוויד דנמן; עונות 1–3; 5, 7 ו-9): עובד מחסן בסניף סקרנטון והארוס של פאם בתחילת הסדרה.
פאם נפרדת ממנו לפני החתונה שלהם.
דייוויד וואלאס (אנדי באקלי; עונות 2–6, 8–9): מנהל כספים ראשי בהנהלה ונמצא בקשר הדוק עם הסניף בסקרנטון.
הוא מקודם לתפקיד מנכ"ל החברה בעונות המאוחרות.
גייב לואיס (זאק וודס; עונות 6–9): עובד המייצג את חברת "סייבר" לאחר שזו קונה את דאנדר מיפלין.
הוא היה חבר של ארין לתקופה קצרה.
הולי פלקס (איימי ריאן; עונות 4–7): נציגת משאבי אנוש חדשה בסקרנטון, ובת זוגו של מייקל לזמן קצר.
לאחר שהועברה לסניף אחר, הם נפרדים אך חוזרים מאוחר יותר.
קארן פיליפלי (ראשידה ג'ונס; עונות 3–5, 7): אשת מכירות בסטמפורד שמועברת לסניף בסקרנטון לאחר שהסניף נסגר.
היא נהיית בת זוגו של ג'ים אך הוא נפרד ממנה בסוף.
צ'ארלס מיינר (אידריס אלבה; עונה 5): הבוס החדש של מייקל שמנסה להשרות סדר ופרודוקטיביות במשרד, וגם אחת הסיבות שמייקל מתפטר מהחברה מאוחר יותר בעונה.
ג'ו בנט (קאתי בייטס; עונות 6–7): מנכ"לית חברת סייבר בעונות 6 ו-7 שנוטה להתעמת תכופות עם מייקל על הדרישות של "סייבר".
היא מוחלפת על ידי רוברט קליפורניה.
רוברט קליפורניה (ג'יימס ספיידר; עונות 7–8): המנכ"ל החדש של חברת סייבר שממונה על סניף סקרנטון.
הוא עוזב את החברה אחרי שדייוויד וואלס קונה את דאנדר מיפלין.
לאחר שהגרסה הבריטית המקורית זכתה בשני פרסי גלובוס הזהב, החליטה רשת NBC להשיק גרסה אמריקנית לסדרה.
השם "המשרד" נשמר וכך גם עלילת העונה הראשונה, אך צוות השחקנים ואזורי הצילומים הוחלפו.
העונה הראשונה כללה שישה פרקים בלבד וצולמה ברחבי משרד אמיתי.
בתחילה המפיק, גרג דניאלס, שכר ארבעה תסריטאים לכתיבת הסדרה: מייקל שור, בי ג'יי נובאק, פול ליברשטיין ומינדי קלינג.
קן קוופיס, שבנה לו מוניטין בז'אנר הקומי ב"המופע של לארי סנדרס" וב"מלקולם באמצע", ביים את פרק הפיילוט וכן הפיק מספר פרקים.
ריקי ג'רווייס וסטיבן מרצ'נט, שיצרו את סדרת המקור, לא משתתפים בהפקת הסדרה אך שמותיהם מופיעים ברשימת הקרדיטים.
בעונה השנייה הצטרפו לצוות התסריטאים שלושה כותבים חדשים: ג'ניפר סלוטה, ג'ין סטופינסקי ולי אייזנברג.
הצילומים בעונה השנייה עברו לאולפן אקוסטי שנבנה כהעתק של סביבת העבודה בעונה הראשונה.
סטיב קארל כיכב בתפקיד הראשי בסדרה בתפקיד המנהל האזורי מייקל סקוט, עד שפרש מן הסדרה לקראת סוף עונתה השביעית.
למרות זאת הסדרה המשיכה לשתי עונות נוספות.
ב-2012 פורסם כי הסדרה צפויה לרדת מהמרקע בתום עונתה התשיעית.
ב-16 במאי 2013 שודר פרק הסיום של הסדרה.
בטקס פרסי האמי ב-2006, הסדרה זכתה בפרס הקומדיה הטובה ביותר.
כמו כן, סטיב קארל (מייקל סקוט) היה מועמד בקטגוריית השחקן הטוב ביותר בסדרה קומית.
סטיב קארל זכה בפרס גלובוס הזהב ב-2006 על תפקידו בסדרה, בעוד שריקי ג'רווייס, שגילם את הדמות המקבילה בסדרת המקור, קיבל את אותו הפרס שנתיים קודם לכן, ב-2004.
במרץ 2024, פורסם כי גרג דניאלס, יוצר הסדרה "המשרד", עובד על פרויקט פוטנציאלי להרחבת היקום של הסדרה בשיתוף פעולה עם מייקל קומן, שותף ליצירת "Nathan For You".
קומן ודניאלס החלו את הקריירה שלהם ככותבים בתוכנית "סאטרדיי נייט לייב".
הסדרה הפוטנציאלית אינה אתחול, אלא מתרחשת במשרד חדש עם דמויות חדשות בתוך אותו עולם של הסדרה המקורית.
במאי 2024, Peacock הזמינה רשמית את הסדרה והיא תתחיל הפקה ביולי 2024 והיא מופקת על ידי Universal Television.
עלילת הסדרה עוקבת אחרי צוות הסרט הדוקומנטרי שתיעד את סניף סקרנטון של "דאנדר מיפלין", שמחפש נושא חדש ומוצא עיתון היסטורי מתפורר במערב התיכון ומו"ל שמנסה להחיות אותו בעזרת כתבים מתנדבים.
קבוצה קטנה של כותבים נאמנים לדניאלס כתבו מספר פרקים לעונה הראשונה.
באפריל 2024, דונל גליסון וסברינה אימפצ'יאטורה הם השחקנים הראשונים שנבחרו לתפקידים בסדרה.
בספטמבר 2024, מלוין גרג, צ'לסי פריי ורמונה יאנג לוהקו לסדרה.
באוקטובר 2024, ארבעה שחקנים נוספים הצטרפו לה: גבמיסולה איקומלו, אלכס אדלמן, טים קי ואריק רהיל והם משמשים גם כתסריטאים בסדרה.
פרטי התפקידים של הדמויות בסדרה נשמרים בסוד.
בנובמבר 2024, שבעה שחקנים נוספו לצוות החוזר של הסדרה: דוויין שפרד סניור, אלן הייבי, נייט ג'קסון, מו וולש, ננסי לנאהן, מולי אפריים וטרייסי לטס.
וולש משמשת גם כתסריטאית בסדרה, בנוסף לתפקידה כשחקנית.
בפברואר 2025, אוסקר נונייז, שגילם את רואה החשבון אוסקר מרטינז בסדרה "המשרד", לוהק לסדרה החדשה.
המשרד ההונגרי לחלל (בהונגרית: Magyar Űrkutatási Iroda ובר"ת: MŰI) הוקם על ידי ממשלת הונגריה בינואר 1992 .
המשרד הראשי ממוקם בעיר בודפשט.
מטרת הארגון היא תיאום הפעולות השונות של הונגריה בתחום החלל, ושיתוף פעולה עם מדינות אחרות.
נכון להיום (2012) בראש המשרד עומד אלוד בוט' שמכהן בתפקיד זה משנת 1997.
מאז 1965 ועדת חקר החלל בהונגריה נקראה ועדת ההיגוי לחקר החלל שעבדה ישירות תחת פיקוח הממשלה ההונגרית.
בשנים 1978-1991 תפקיד זה הועבר לידי האקדמיה ההונגרית למדעים ובשנת 1992 הוקם המשרד ההונגרי לחלל שאליו עבר תפקיד חקר החלל בהונגריה.
בין 1992-2005 ראה המשרד את תפקידו כשרות עצמאי, תחת פיקוח של הממשלה ההונגרית אך החל מהתאריך 1 בינואר 2006 האוטונומיה של המשרד חדלה ופעילותו הפכה להיות תחת פיקוח משרד התקשורת והאינפורמציה, למרות הפיקוח שומר המשרד על אוטונומיה בתחום שיתופי הפעולה החלליים של הונגריה עם מדינות אחרות.
על פי המשרד הלאומי למחקר קניין תעשייתי בהונגריה משנת 2008 משימות המשרד ההונגרי לחלל הן:
תיאום של יחסים מקומיים ובינלאומיים.
מימון פרויקטים במסגרת מבצע הפנימי של המחקר ההונגרי.
בעשורים האחרונים התבצעו שורה של שינויי חקיקה בהונגריה, ולכן הממשלה ההונגרית החליטה לפקח על חקר החלל, וזה כולל פיקוח על המשרד ההונגרי לחלל באמצעות הצבת שר ייעודי.
לעיתים מסוימות אף קרה שמספר שרים פיקחו על המשרד במהלך מחזור בחירות אחד.
רשימת השרים המפקחים ותקופת פיקוחם להלן:
רשימת השרים המפקחים ותפקידם - תקופת התחלה כהונה - תקופת סיום כהונהפרופ.
Pungor Ernő, שר בלי תיק העוסק במדע 6 בינואר 1992 14 ביולי 1994דר.
Lotz Károly, שר התחבורה התקשורת והמים 15 ביולי 1994 7 ביולי 1998Katona Kálmán, שר התחבורה התקשורת והמים 8 ביולי 1998 31 במאי 2000Nógrádi László, שר התחבורה והמים 1 ביוני 2000 30 בנובמבר 2000דר.
Fónagy János, שר התחבורה והמים 1 בדצמבר 2000 26 במאי 2002Kovács Kálmán, שר התקשורת 27 במאי 2002 8 ביוני 2006Kóka János, שר הכלכלה והתחבורה 9 ביוני 2006 31 ביולי 2006דר.
Persányi Miklós, השר לאיכות הסביבה ולמים 1 באוגוסט 2006 6 במאי 2007דר.
Fodor Gábor, השר לאיכות הסביבה ולמים 7 במאי 2007 30 באפריל 2008דר.
Gráf József שר החקלאות ופיתוח הכפר 1 במאי 2008 4 במאי 2008Szabó Imre, השר לאיכות הסביבה ולמים 5 במאי 2008 31 בדצמבר 2008פרופ.
Molnár Károly, שר בלי תיק האחראי על מחקר ופיתוח 1 בינואר 2009 15 באפריל 2009Hónig Péter, שר האנרגיה התחבורה והתקשורת 16 באפריל 2009 28 באפריל 2009Varga István, שר הכלכלה והפיתוח הלאומי 29 באפריל 2009 29 במאי 2010Fellegi Tamás, שר לפיתוח הלאומי 30 במאי 2010 14 בדצמבר 2011דר.
Fónagy János השר לפיתוח הלאומי והמזכיר הפרלמנטרי 15 בדצמבר 2011 19 בדצמבר 2011דר.
Navrasics Tibor שר המשפטים 20 בדצמבר 2011 22 בדצמבר 2011Németh Lászlóné השר לפיתוח הלאומי 23 בדצמבר 2011 מכהן
החל משנת הקמת המשרד (1992) נדד המשרד ממקום אחד למשנהו, אך החל משנת 2009 המשרד מצא לו מקום קבע בעיר בודפשט בהונגריה.
חוץ מהחובות החוקיות של המשרד להסכמים בינלאומיים עם ארגונים אירופאים (כגון סוכנות החלל האירופית, הנציבות האירופית, ועדת החלל החיצון של האו"ם, וכו'), קבע המשרד ההונגרי לחלל גם שיתופי פעולה יחד עם מדינות בודדות,
סוכנות החלל הלאומית של אוקראינה (החל משנת 1994-היום)
סוכנות החלל הרוסית (החל משנת 1995-היום)
סוכנות החלל ההודית (החל משנת 1995-היום)
האקדמיה הפולנית למדעים (החל משנת 1997-היום)
סוכנות החלל הרומנית (החל משנת 1998-היום)
המשרד הפדרלי להגנת החוקה הוא סוכנות הביון הפנימית הפדרלית של גרמניה.
יחד עם ה-Landesämter für Verfassungsschutz (LfV) ברמת המדינה, הסוכנות הפדרלית מופקדת על: איסוף מודיעין על מאמצים המכוונים נגד המשטר הדמוקרטי הליברלי הבסיסי, קיומה וביטחונה של הפדרציה או אחת ממדינותיה, ודו-קיום שליו בין קהילות; איסוף מודיעין נגדי; וביטחון הגנתי וחבלה נגדית.
הארגון, הכפוף לקנצלר גרמניה באמצעות משרד הפנים, הוקם ב-1950 כדי לפקח על פעילויות מרגלים מגרמניה המזרחית וסיכול ריגול סובייטי בגרמניה המערבית.
מטה הארגון נמצא בברלין הבירה לאחר שהועבר לשם מהמטה בקלן, ששימש מרכז הארגון מאז הקמתו ועד 2009.
בכל אחת מ-16 מדינות הפדרציה הגרמנית קיים משרד ממלכתי להגנת החוקה (Landesämter für Verfassungsschutz), שהוא הסניף האזורי של הארגון.
מחלקה Z - ניהול ואדמיניסטרציה
המחלקה למודיעין מבצעי וטכנולוגיית מידע
מחלקה 1 - טכנולוגיית מידע וטכנולוגיה מבצעית
מחלקה 2 - טרור פנימי קיצוני
מחלקה 4 - סיכול ריגול וחבלה, אבטחת אישים
מחלקה 5 - הגנה מפני איומים חיצוניים על ביטחון המדינה
מחלקה 6 - טרור וקיצוניות איסלמיסטית
המשרד הפדרלי להגנת החוקה ומלחמה בטרור של אוסטריה (גרמנית: BVT, Bundesamt für Verfassungsschutz und Terrorismusbekämpfung) היה סוכנות שיטור ממשלתית שפעלה כשירות ביון וביטחון פנים.
המשרד עסק במלחמה בטרור, סחר לא חוקי בנשק וחומרים גרעיניים וסיכול ריגול ולו סמכויות שיטור ואכיפה.
בעקבות המחדל המודיעיני והכישלון בסיכול פיגועי הירי בווינה בשנת 2020 הוחלט לפרק את הארגון בדצמבר 2021.
המשרד הוקם מתוך משטרת המדינה (Staatspolizei) בקיץ 2002 ממיזוג מספר כוחות משימה ללוחמה בפשע מאורגן וטרור ופעלו תחת המינהל הכללי לביטחון הציבור, המהווה מחלקה במשרד הפנים האוסטרי.
הדבר נעשה בתגובה לאיום הגובר על ביטחון הציבור שמציב הטרור הבינלאומי.
לאור אירועי 11 בספטמבר 2001, שר הפנים ארנסט שטרסר הורה לבצע ארגון מחדש של גופי המלחמה בטרור של אוסטריה.
גרט-רנה פולי, קצין במשרד המודיעין של הצבא, מונה בתחילה למנהל המשרד.
לאחר התפטרותו של פולי באוקטובר 2007, ירש אותו פיטר גרידלינג, שעמד בעבר בראש כוח המשימה למלחמה בטרור (1995—2002) והיה אחראי על תחום המאבק בטרור ביורופול עד 2007. בספטמבר 2011 עבר ה-BVT ממשרדו בבניין משרד הפנים בהרנגאסה למיקומו החדש בצריפי רנווג.
ב-28 בפברואר 2018 נערכו פשיטות על אנשי ה-BVT ודירות פרטיות שונות של עובדי הארגון על ידי קצינים מכוח המשימה למאבק בפשעי רחוב (EGS).
הסיבה לחיפושים הייתה חקירה של הפרקליטות הכלכלית והשחיתות (WKStA) בנושא התעללות לכאורה בתפקיד.
כתוצאה מחיפושים אלה הודיעה תנועת האופוזיציה SPÖ על מושב מיוחד של המועצה הלאומית ב־9 במרץ.
ב-16 באפריל 2018, נציגי שלוש מפלגות האופוזיציה המיוצגות במועצה הלאומית הגישו בקשה משותפת לוועדת חקירה פרלמנטרית בנושא פעולות בלתי חוקיות של עובדי השירות.
מאז 2016 היה הארגון תחת ביקורת ציבורית נוקבת על פרשיות שערורייתיות, אלה כוללים הנפקת דרכונים של צפון קוריאה לסוכנים חשאיים של דרום קוריאה, סכסוכים בין מפלגות הקרובות לתנועת ÖVP במסגרת פעילות ה-BVT.
נוסף לסיקור תקשורתי נרחב על כך שכוח המשימה למאבק בפשעי הרחוב של הפרקליטות הכלכלית והשחיתות בראשות וולפגנג פרייזלר (חבר מועצה עירונית מטעם FPÖ) ביצע חיפושים בבתים של אנשי BVT והחרים באופן מובהק נתונים רגישים.
פרשה זו גרמה נזק כבד למוניטין של הארגון.
במאי 2020 מונה יוהנס פרייזאזן למנכ"ל זמני של ה-BVT.
בנובמבר 2020, בעקבות מחדל מודיעיני בפעילות המשרד שלא הצליח למנוע את פיגוע הירי בווינה (2020) למרות התראות של שירות המודיעין הסלובקי, עלתה הצעה למיזוג המשרד עם משרד המודיעין הצבאי ואבווהראמט ליצירת סוכנות פדרלית לענייני מודיעין.
במסגרת הרפורמה זרוע המודיעין הורחבה ובכפוף לראש המשרד מכהנים סגן לענייני ביון האחראי על תחום המודיעין וסגן לענייני ביטחון המדינה המנהל את תחום ביטחון הפנים כאשר שתי המחלקות פועלות תחת מרכז המצב המנוהל על ידי ראש המשרד.
מבנה השירותים החשאיים עד שנת 2000
המינהל הראשי לביטחון כללי של משרד הפנים הפדרלי האוסטרי (Generaldirektion fur die Uffentliche Sicherheit)
שירות הגנת המודיעין הצבאי - סיכול ריגול צבאי (Nachrichtendienstliche Abwehr)
הבסיס החוקי למשרד הפדרלי היה "החוק הפדרלי על ארגון מינהל הביטחון והפעלת משטרת הביטחון" (חוק משטרת הביטחון) והחוק הפדרלי על ארגון, משימות וסמכויות ביטחון המדינה.
המשרד הפדרלי להגנת החוקה ומלחמה בטרור הוקם כחלק מהמינהל הכללי לביטחון פנים במשרד הפנים הפדרלי.
בנוסף ל-BVT, היו במשרד הפדרלי תשעה משרדי מדינה להגנת החוקה ומלחמה בטרור (LVT), שכל אחד מהם היווה חלק ממנהלת משטרת המדינה.
הגוף החשוב בו היה היחידה לשירותי מניעה ומודיעין ששימשה כיחידה מודיעינית של המשרד.
המשרד היא סדרת טלוויזיה ישראלית מוקומנטרית המבוססת על סדרה בריטית באותו השם.
הסדרה הישראלית עלתה לשידור בערוץ yes Comedy החל מ-10 באוגוסט 2010, והיא בת 15 פרקים בעונתה הראשונה.
העונה השנייה עלתה ב-13 בדצמבר 2012.
הסדרה מתמקדת במשרד אפור ומשמים, השוכן באזור התעשייה של יהוד.
המשרד הוא סניף כושל של חברה לאספקת ציוד משרדי הנושאת את השם "פייפר אופיס".
את הסניף מנהל גיבור הסדרה, אבי משולם - לוזר בן 40, בעל עודף משקל ובעיות דימוי עצמי, שגורמות לו להיות שקרן, חנפן, ובאופן כללי אדם בלתי נסבל.
הוא בטוח שהוא סטנדאפיסט נפלא (ומביך לעיתים קרובות את הסובבים אותו בהומור שחור ובדיחות גזעניות וסקסיסטיות), שרק במקרה נקלע למשרד עלוב ולמשרה שאין לאן להתקדם ממנה.
ההנהלה שמעליו כל הזמן רוצה לפטר אותו, העובדים שלו מתעבים אותו, אך הוא ממשיך להיות אופטימי ולדבר בסיסמאות שנלקחו מספרי הניהול השבלוניים ביותר.
במהלך הפרקים עוקבים אחרי גיבורי הסדרה, אהבותיהם ושנאותיהם, הרגעים המשפילים והרגעים היפים שלהם, ובמיוחד אחרי מרדפו המתמיד של אבי אחר קצת כבוד והערכה וכישלונו המתמיד להשיג אותם.
אבי משולם (דביר בנדק) - המנהל הגזען, הסקסיטסט והשמרן, חסר הטקט והמודעות של סניף "פייפר אופיס" ביהוד.
מבוסס על דמותו של דייוויד בסדרה המקורית.
יריב שאולי (מעיין בלום) - סגנו ויד ימינו של אבי משולם, נודניק משרדי ועוף מוזר.
מבוסס על דמותו של גארת' בסדרה המקורית.
יוסי (אלדד פריבס) - הבחור הטוב של המשרד ובין השפויים היחידים בסביבה.
מבוסס על דמותו של טים בסדרה המקורית.
דנה (מלי לוי) - מזכירת הקבלה הנעימה וחסרת הביטחון של המשרד.
מבוססת על דמותה של דון בסדרה המקורית.
ילנה (הלנה ירלובה) - הבוסית הרוסייה של אבי, אשר חברה בהנהלה הארצית של "פייפר אופיס".
לאה (איילת רובינסון) - עובדת חוזרת בתשובה, דעתנית ועומדת על שלה בכל הנוגע לאמונתה.
בכל פרקי הסדרה היא תמיד באותו שלב מתקדם של הריון.
קרול (רוברטו פולק) - רואה חשבון רומני וציני.
המבוגר ביותר מבין עובדי המשרד.
עבד (ג'מיל ח'ורי) - הומוסקסואל ועובד ערבי ישראלי, שבגלל מוצאו ונטיתו המינית מושם ללעג בקרב חלק מעובדי המשרד החשוכים.
יבגני (דימה רוס) - עובד ממוצא רוסי, נמוך ושתקן בעל מבטא כבד, שחי בתוך עולם פנימי עשיר ומביע לפעמים תאוריות תימהוניות על החיים.
רגב (אמיר וולף) - אדם שקט ונעים הליכות שמגיע למשרד כעובד זמני.
שירי (נועה וולמן) - עובדת תמימה בת 18 הבולטת ביופיה.
אבבה (אבי) (יוסי ואסה) - אחראי כוח אדם, בן העדה האתיופית, שאבי אולץ לקבל למשרד על ידי ההנהלה.
ריקי (הילה סורג'ון פישר) - העובדת השנייה שאבי נאלץ לקבל מהסניף שנסגר.
אישה נכה, אופטימית שמחפשת אהבה.
לביא (אלון חמאווי) - עובד במחסן המשרד והחבר הערס של דנה.
סמי (יניב סוויסה) - עובד במחסן המשרד.
שימי גואטה (שי אביבי) - חבר גס רוח ובוטה של אבי.
מוטי (עודד מנסטר) (עונה 2) - עובד חדש ואינטרסנט שהגיע מהסניף החיפאי.
המשקם חברה לתעסוקת אנשים בעלי כושר עבודה מוגבל בע"מ (או בקיצור: המשקם) היא חברה ישראלית לשיקום תעסוקתי של אנשים עם מוגבלויות בפריסה ארצית, בדגש על הפריפריה.
המשקם, אשר הוקמה כאגודה ב-1958, היא "חברה מעורבת" כהגדרתה בחוק החברות הממשלתיות, הנמצאת בבעלות משותפת של 40% משרד הרווחה והביטחון החברתי (מדינת ישראל) ו-60% להסתדרות הציונית העולמית, אי לכך היא גוף הניתן לביקורת מבקר המדינה.
אף על פי שהמשקם היא חברה בע"מ מעולם לא חולק דיבידנד.
מנכ"ל המשקם מאז ספטמבר 2018 הוא אריאל לוי.
החברה מעסיקה כ-2650 עובדים עם מוגבלויות (ועוד כמאה עובדי סגל).
שכר העובדים נקבע בהסכם קיבוצי מול ההסתדרות, על פיו מקבלים העובדים שכר בגובה 67% משכר המינימום הנהוג במשק ותנאים סוציאליים מלאים, בניגוד לנהוג במפעלים מוגנים אחרים לעובדים עם מוגבלויות, בהם לא מקבלים שכר כלל (אלא גב"ע).
עובדי המשקם מופנים ממספר מקורות מרכזיים, אגף השיקום של המוסד לביטוח לאומי (שהוא ערוץ ההפניה הראשי) ולשכות התעסוקה האזוריות, מחלקות הרווחה של הרשויות.
בעבר פעלה החברה ב-7 אזורים, אך כתוצאה משינויי מבנה ארגוני ותהליכי התייעלות הם צומצמו בשנת 2008 לשלושה: צפון (עכו), מרכז (חולון), ודרום (ירושלים), בנוסף למטה החברה הראשי (אור יהודה).
דירקטוריון החברה מונה 12 חברים, שמונה ממונים על ידי ההסתדרות הציונית וארבעה ממונים על ידי משרד הרווחה והביטחון החברתי.
למשקם קשת פעילויות רחבה ביותר, אשר מטרתה המרכזית היא מתן מענה תעסוקתי והתאמה מקסימלית למגוון הרחב של היכולות והמוגבלויות של עובדים המופנים אליה:
הכנה, הכשרה והשמה של עובדים עם מוגבלויות במגוון תפקידים במשק הישראלי ובמגוון מודלי העסקה, בהתאם לצורכי הלקוח ויכולות העובד.
ההשמה כוללת מתן מענה לאספקטים שיקומיים לאורך זמן.
ענף תעשייה - בענף זה מספקת המשקם בעיקר שירותי ערך מוסף לתעשייה הכוללים שירותי אריזה, הרכבה, הדבקות ועוד.
בנוסף, למשקם פעילות יצרנית בתחום תיקיות קרטון, פלסטיקה, המזון ועוד.
למשקם 21 מפעלים מקרית שמונה בצפון ועד קריית גת
ענף הטקסטיל - המשקם מפעילה שש מתפרות בפריסה ארצית המספקות שירותי תפירה וגזירה ללקוחות מוסדיים ולקוחות פרטיים.
עיקר הפעילות בענף זה היא אספקת מדים לצה"ל.
ענף הגינון - המשקם פועלת כקבלן גינון עצמאי, המחזיק מאות דונמים בכל רחבי הארץ.
המשקם גם מספקת שירותי הקמה ומפעילה שלוש משתלות השמת עובדים.
המשקם היא חברה מן המניין בהתאחדות התעשיינים ובארגון גננות ונוף, נותנת שירותים לחברות המובילות במשק (שטראוס גרופ, אסם, הדיקלאים, קבוצת שסטוביץ, טוטנאוור ועוד), והכנסותיה העצמיות חצו את קו ה-60% מתקציבה.
המשקם פועלת על מנת לייצר One-Stop-Shop לשירותי שיקום תעסוקתי תוך חיזוק אלמנט "קידום על פני הרצף" לשיקום עובדים וקידום בתוך החברה ואף לשוק הטבעי.
תחת זאת מפעילה המשקם מספר מוגלים תעסוקתיים:
תעסוקה שיקומית - תעסוקה בסיסית במסגרות מוגנות, הכוללות יחסי עובד מעביד מלאים עם המשקם – פעילויות תעשייתיות פשוטות (הדבקות, אריזות פשוטות וכו').
עבודה שיקומית - עבודה מורכבת במסגרות מוגנות, הכוללות יחסי עובד מעביד מלאים עם המשקם – פעילויות מורכבות (קווי ייצור ואריזה, הרכבות חשמל וכו').
עבודה שיקומית בשוק הפתוח - עבודה במסגרות שיקומיות בשוק הטבעי, תוך שמירה על יחסי עובד-מעביד עם המשקם (פעילות הגינון, אחזקת מחלקות ופסי ייצור בחברות וכו').
עבודה נתמכת בשוק החופשי - הכשרה, השמה וליווי עובדים עם מוגבלויות בשוק הטבעי, תוך שמירה על יחסי עובד-מעביד עם המשקם (מכרז חשכ"ל, עבודות מזכירות וכו').
השמה בשוק החופשי - עבודה בשוק הטבעי תחת שכר מינימום מותאם ומעלה.
המשקם פועלת על מנת לשפר את היכולות התחרותיות אל מול השוק הפרטי והמוסדי, במטרה להגדיל את ההכנסות מהפעילות העסקית.
לשם כך החברה פועלת בשלושה מישורים מרכזיים:
פיתוח תשתיות - מפעלים, מערכות מידע ומחשוב.
חיזוק יכולות הייצור - מתן דגש על הכנסה של מיכון ואוטומציה למפעלים ולגינון
שדרוג יכולות הניהול - פיתוח תוכנית אסטרטגית רב שנתית, הכשרות רוחביות והטמעה של מערכות מדידה ויעדים.
במקביל, צמצמה המשקם באופן משמעותי את כוח האדם הניהולי ואת ההוצאות השוטפות על ידי הוצאה לפעול של תוכנית התייעלות אשר התרחשה בשנים 2008–2011.
דוח ביקורת מבקר המדינה (2006)
ב-2006 פורסם דו"ח ביקורת שהוכן עבור משרד הרווחה, שחשף כי שכרו של מנכ"ל החברה יואב בן צור חרג מהשכר המרבי של מנכ"ל בחברה ממשלתית.
מבקר המדינה בדק את החברה בשנים 2006–2007 והציג את ממצאיו בדוח מבקר המדינה 58ב (פורסם במאי 2008).
הדוח חשף ליקויים חמורים בפעילות החברה.
בין היתר חשף הדוח כשלים חמורים בהתנהלותו של יואב בן צור בתקופת כהונתו כמנכ"ל "המשקם", הפרת טוהר מידות, ניגוד עניינים, תנאי שכר חריגים והעדפת מקורבים.
בעקבות הדו"ח הודחו המנכ"ל יואב בן צור ויו"ר הדירקטוריון.
במקומם מינה שר הרווחה יו"ר דירקטוריון חדש ומנכ"ל חדש אשר הובילו תוכנית התייעלות נרחבת.
המשרד הפדרלי לביטחון מידע הוא סוכנות פדרלית ממשלתית בגרמניה האחראית לביטחון מידע, אבטחת תשתיות האינטרנט, מערכות מידע והגנת התקשורת הממשלתית מפני סוכנויות זרות וניהול לוחמת סייבר.
זו אינה סוכנות למודיעין אותות, תפקיד שנמצא באחריות שירות הביון הפדרלי.
המשפט של איימי היא דרמה טלוויזיונית אמריקאית, ששודרה בארצות הברית מ-19 בספטמבר 1999 עד 3 במאי 2005, ברשת CBS.
כוכבות הסדרה היו איימי ברנמאן וטיין דיילי.
הדמות הראשית (ברנמאן) היא שופטת בבית המשפט לענייני משפחה; לצד עיסוקה המקצועי בתיקים המובאים לשפיטתה, מתמקדים רבים מן הפרקים בחוויותיה של איימי כאם גרושה ובהתנסויותיה של אמה, עובדת סוציאלית במחלקה לרווחת הילד וביחסים הסבוכים בין איימי לאמה.
הסדרה התבססה על ניסיון חייה המקצועי של אמה של ברנמאן.
איימי גריי (ברנמאן), עורכת דין ניו יורקית, נפרדת מבעלה וחוזרת עם בתה הקטנה אל בית ילדותה בהרטפורד, קונטיקט.
היא מתמנה לשופטת בבית המשפט לענייני משפחה של קונטיקט בגיל 34 ומתגרשת מבעלה.
אמה, מקסין גריי (דיילי), שאיימי מתגוררת בביתה, היא עובדת שטח במחלקה לילדים ולמשפחות של קונטיקט.
בסיום הסדרה למעשה (הסדרה בוטלה לאחר סיום העונה השישית), איימי נוטשת את כס המשפט כדי לרוץ לסנאט של ארצות הברית.
כמה מן המבקרים חיוו דעתם, שההשראה לסדרה נבעה מנוסחה שגובשה ב"פרובידנס".
כמו כן הציגו מבקרים את מסכת היחסים בין הדמויות של ברנמאן לדיילי כנקודת המשיכה העיקרית של הסדרה.
השופטת איימי מדיסון גריי (איימי ברנמאן): אחרי שנפרדה מבעלה, איימי גריי חוזרת אל בית ילדותה עם בתה, מתמנה לשופטת בבית המשפט לענייני משפחה בקונטיקט, מתגרשת ומנסה להמשיך בחייה.
המשימה לאזן בין תביעות עבודתה החדשה לבין משפחתה, לצד הניסיון לשקם את חיי האהבה שלה, איננה קלה, אך היא ממשיכה לנסות.
היא עושה לה שם בבית המשפט למשפחה הודות לשיטותיה יוצאות הדופן ופסקי הדין הייחודיים שלה ובה במידה עקב עמידתה קשת העורף שאינה מתפשרת, המסבכת אותה לא פעם עם הממונים עליה.
איימי יוצאת עם כמה גברים.
הקשרים הממושכים והרצינים ביותר שלה הם עם עורך הדין סטיוארט קולינס ועם התובע דייוויד מקלארן.
עם סטיוארט, קיימת תחילה עוינות ברורה ביניהם.
אך כשהוא נענה לבקשתה לייצג את אריק בלק, הם מתקרבים ועם הזמן מתארסים, אך ביום כלולותיהם נוטשת אותו איימי לפני המזבח בטענה, שהוא משכנע אותה תמיד לעשות דברים בניגוד לרצונה.
היא פוגשת את דייוויד מקלארן במהלך כהונתה הקצרה בבית המשפט הפלילי, והקשר ביניהם רצוף מריבות ותקלות מראשיתו.
איימי נכנסת להריון מדייוויד והם מתכננים להינשא, אך תוכניותיהם משתבשות כשאיימי עוברת הפלה וזמן קצר לאחר זאת הם מחליטים להיפרד.
בפרק האחרון של הסדרה איימי נוטשת את כס המשפט כדי לרוץ לסנאט, בניסיון למנוע קבלת חוקים, שיחסלו ביעילות את מערכת השיפוט לנוער בכך שיאפשרו למשרד התובע הכללי לשפוט בני נוער כבוגרים לפי שיקול דעתם של התובעים.
מקסין מקארתי גריי (טיין דיילי): אמה האלמנה של איימי, עובדת סוציאלית במחלקה לילדים ולמשפחות.
היא פרשה מעבודתה אך חוזרת אליה בראשית הסדרה.
היא מוכנה להרחיק לכת ככל שיידרש כדי לעזור לילדים שבטיפולה, כולל חריגה מכללי המשרד ומן החוק.
היא אישה נחושת דעת ובעלת רצון חזק, מקובעת מאוד בדרכיה ונוטרת טינה ללא פשרות לאורך שנים (היא נמנעת מדיבור עם אחיה במשך יותר מ-12 שנים), אבל מגלה אהבה ללא סייגים למשפחתה.
יחסיה עם בתה איימי עולים לעיתים קרובות על שרטון, כיוון שהשתיים דומות מאוד באופיין.
לאחר חיזור בעייתי, היא מתארסת עם איש עסקים עשיר, ג'ארד דאף, אך הוא מת 48 שעות לפני החתונה (סטייה בלתי צפויה, שנכפתה עקב מותו הפתאומי של השחקן ריצ'רד קרנה, שגילם את דאף).
המהלומה הפתאומית, וקשייה של מקסין המסוגרת לחלוק באבל ובכאב, מדרדרים אותה למצב נפשי קשה, שממנו היא נחלצת הודות לתמיכת משפחתה וידידיה.
בסוף הסדרה היא מקבלת את הצעת הנישואים של איגנסיו מסינה, שגם קשריה עמו השתבשו פעם אחר פעם בגלל אופייה הקשה וגאוותה.
במהלך העונה האחרונה עוברת מקסין שני התקפי לב ונזקקת לניתוח לב פתוח, אך אחריו היא נעתרת לשינויים הנדרשים באורח חייה, שלהם סירבה קודם בעקשנות, ומחלימה.
וינסנט גריי (פרקים 1–51, 68, 100, 138-116) (דן פוטרמן): אחיה הצעיר והמחונן של איימי, שאליו הייתה קרובה במיוחד מאז ומתמיד.
וינסנט זכה בפרס פוליצר על קובץ סיפורים קצרים בשם "הבן בר-המזל".
בראשית הסדרה, הוא נעשה שותפה לדירה של דונה, ובהמשך לחברה הטוב ביותר.
בניסיון להמשיך בקריירת הכתיבה שלו, הוא מנסה את מזלו במספר עבודות: רוחץ כלבים, כתב עיתונות וכותב עצמאי.
בסופו של דבר, הוא נושא לאישה את חברתו, קרול טובי (שרה מורנל), שמאובחנת כחולה בסרטן שד, ונוסע איתה לסן פרנסיסקו, לאחר פרידה קשה מאוד מאיימי.
הוא מכעיס ומאכזב את איימי כשהוא מודיע לה, בהמרצת בן-דודו קייל, שלא יוכל לבוא לכלולותיה עם סטיוארט קולינס.
ברגע האחרון הוא מפתיע את איימי ומתייצב לחתונה, ואם כי זו מתבטלת, וינסנט ואיימי מתפייסים.
זמן קצר לאחר זאת וינסנט חוזר הביתה ומסביר, שקרול עזבה אותו כדי לחיות עם האונקולוג שלה.
בהמשך הוא מגלה, ששיקר בעניין זה וכי הוא שעזב את אשתו, משום שלא יכול היה להתמודד בקשיי הטיפול בה.
כיוון שהוא עדיין תקוע בכתיבת ספרו החדש, הוא מקבל עבודה חדשה כעובד סוציאלי.
קייל מקארתי (פרקים 118-53) (קווין ראם): דודנה של איימי, בן-אחיה של מקסין, ריצ'רד (ויליאם דוויין), שקשריה עמו נותקו לפני שנים רבות.
קייל הוא סטודנט לרפואה לשעבר, שסולק מן הלימודים בגלל בעיות הקשורות בהתמכרותו לסמים.
הוא מתנכר לאביו ופונה לדודתו מקסין בבקשת עזרה.
היא מכניסה אותו לביתה ומשיגה לו עבודה כיועץ במעון לבני-נוער שברחו מן הבית.
בהמשך הוא עובר לדירתה של דונה כשותף במקום וינסנט, ומוצא, בעידודה הנמרץ של דונה, בית חולים שמוכן לתת לו עוד הזדמנות לסיום התמחותו הרפואית.
בבית החולים הוא מסתבך בקשר קם ונופל עם ד"ר התר לאבונט, ובמקביל נאבק במשיכה אל האחראית עליו, ד"ר לילי רדיקר.
לאחר מות אביו, הוא מתפטר ממשרתו ומוצא אפיק חדש בחיים כחובש ביחידת חילוץ והצלה.
בסופו של דבר הוא מחליט להצטרף אל חברתו-לשעבר התר במינסוטה ולטפל בתינוקם, בזמן שהיא תימצא במוסד לגמילה.
פיטר גריי (מרקוס ג'אמאטי): אחיה הבכור של איימי.
פיטר ירש את עסק הביטוח המשפחתי מאביו ומצליח בעבודתו, אם כי לא זו הקריירה שהיה בוחר בה כעדיפות ראשונה.
הוא אדם טוב, שהתפרצויותיו המזומנות מפתיעות את הסובבים אותו.
הוא נשוי לג'יליאן ולאחר שנים של ניסיונות להביא ילד לעולם, הם מסכימים לאמץ את בנה של נערה הרה בשם איווי, שמתגלה כאפריקאי-אמריקאי למחצה.
כעבור כשנתיים ג'יליאן נכנסת להריון ויולדת את וולט, אך סיבוך בלידה יוצר אי-הבנות בינה לבין פיטר והם נפרדים לזמן מה ואף נפגשים עם אחרים.
פיטר עובר שלב "מרד", בניסיון לממש את חלומות נעוריו, עד שהוא מגלה שעסקיו קרובים לפשיטת רגל.
הגילוי מחזיר אותו בטלטלה אל המציאות וזמן קצר לאחר זאת הוא מתפייס עם אשתו.
ג'יליאן גריי (ג'סיקה טאק): אשתו של פיטר.
אשה שתלטנית אך טובת לב, האוהבת את בעלה בכל לבה.
כוונותיה טובות בדרך כלל, אך היא נוטה לאובססיביות והתנהגותה מורטת לא פעם את עצבי המקורבים אליה.
לאחר אימוץ התינוק נד, היא מצליחה להרות, אך בזמן הלידה חל סיבוך והיא נכנסת לתרדמת.
לאחר התאוששותה, גורמות אי-הבנות בינה לבין פיטר להתרחקות ביניהם ולהתנהגות בלתי אופיינית לשניהם, אך בסופו של דבר הם מתפייסים.
לורן קסידי (קיירל וארן): בתה של איימי, בת שש בפתיחת הסדרה.
ילדה מאוזנת ויציבה, רוב הזמן, העוברת את מכאובי הילדות וקדם-ההתבגרות עם הורים גרושים אך בחסות משפחה אוהבת.
היא מתלבטת בסוגיית יחסיו של אביה עם לישה, שאותה היא מחבבת בראשית הקשר.
כשלורן מגיעה לגיל 12, דודה פיטר לוקח אותה לתספורת והיא חוזרת כששערה הארוך והחלק, גאוותה ומשוש-לבה כל חייה, מסופר עד הכתפיים.
חברה ויקטור הוא, כפי שמתברר, בנו של החבר של אמה, דייוויד מקלארן, מצב שמביך את לורן ומרתיע אותה.
כשאיימי נכנסת להריון מדייוויד, לורן מגלה איזו מכה קשה תהיה זו לחיי החברה שלה ומגיבה בחמת זעם.
רגשותיה משתנים לאחר שאמה עוברת הפלה טבעית והיא מתקרבת אליה ותומכת בה.
לקראת סוף הסדרה לורן מתחילה להתרועע עם חבורה, התומכת בתרבות הסטרייט אדג', למורת רוחה של אמה.
ברוס קאלווין ואן אקסל (ריצ'רד ט.
ג'ונס): פקיד שירותים משפטיים (CSO) העובד עם איימי ונעשה לידידה.
הסדרה מטפלת בכמה וכמה סוגיות של ידידותם הבין-גזעית והרגשותיו של כל אחד מהם כלפיה.
ברוס הוא גבר קשה-עורף, שהשקפותיו איתנות ומבוססות ועצתו, כפי שאיימי מגלה עם הזמן, נבונה ורבת תועלת.
לברוס יש בת, רבקה, שאמה נפרדת ממנו כשהוא מציב לפניה אולטימטום, להישאר עמו בקביעות או לעזוב כליל.
באחד הפרקים, ברוס מושעה מעבודתו משום שהכה אדם שפגע בו.
הוא נענש בעבודות שירות לטובת הציבור במטבח קהילתי, ועם סיום עונשו חוזר לעבוד עם איימי.
ברוס הוא קתולי מסור ואיננו רואה זאת בעין יפה כשאחותו ויני לוקחת את רבקה לכנסיית השחורים המסורתית שלה, שם "התפילות מעניינות יותר".
רבקה ולורן לומדות באותו בית ספר אבל ניסיון של הוריהן לגרום להן להתיידד אינו עולה יפה.
בפרק שלפני האחרון, ברוס מתפטר ממשרתו כדי להשלים את התואר השני בייעוץ משפחתי, חלום שרצה תמיד להגשים.
בינו לבין איימי קיימת משיכה, שהם מכירים בקיומה אבל אינם מממשים לעולם.
דונה קוזלובסקי (ג'יליאן ארמנאנט): הלבלרית של איימי.
אישה אקסצנטרית ממשפחה עשירה, עמה ניתקה קשר.
רמת המשכל של דונה גבוהה ביותר (היא מסיימת את לימודי המשפטים בשנה וחצי) אך היא מתקשה ביצירת קשרים חברתיים, בעיקר משום שהיא משוללת טקט ודיסקרטיות ואומרת כל מה שעולה בדעתה, בלי להתחשב בנסיבות או בתוצאות.
היא נשואה לרוצח מורשע, אוסקר ריי פאנט, משום שהאמינה לו כשטען לחפות מרצח אמו, והיא חולקת דירה עם אחיה של איימי, וינסנט.
בתקופת מגוריה עם וינסנט, היא יולדת בת לאוסקר, אריאדנה גריי פאנט, שאותה היא מביאה לעולם בתוך בריכת פלסטיק בחדר המגורים של איימי.
אמה של דונה, שאליה התקשרה לפני הלידה, מגיעה כשדונה שרויה בצירים מתקדמים בתוך הבריכה, אבל איננה מסוגלת להיענות לבקשתה ולסייע לה בלידה, תפקיד שבסופו של דבר נופל על מקסין.
בהמשך אוסקר מתוודה ומכיר באשמתו ודונה מתגרשת ממנו.
לאחר דחיות ממושכות היא ניגשת לבחינות הלשכה ואחרי שהיא עומדת בהן, איימי מפטרת אותה כדי שתוכל להתחיל לעבוד כעורכת דין; היא מתמנה ליועצת לקטינים בסניגוריה הציבורית של בית המשפט לנוער בהרטפורד, שמשרדה נמצא מול לשכתה של איימי.
שון פוטר (טימותי אומונדסון): המנהל של מקסין ובהמשך ידידה, שמתקשה להתמודד עם שיטותיה פורצות הדרך של מקסין.
כטירון בתפקידו כמפקח הוא נתקל בלא מעט קשיים, אבל חשיפתו למקסין וידידותו עמה משחררות אותו עם הזמן.
שון וברוס מתיידדים ועובדים בצוותא לייסוד תוכניות טיפול חלופיות לעברייני נוער.
חיבתו המפתיעה של שון לשירת קריוקי מסייעת לבדר את האורחים במסיבת חתונתם של איימי וסטיוארט (שאינה יוצאת לפועל, בסופו של דבר).
שון מתאהב בבתו הסוררת של איגנסיו מסינה, מחזרה של מקסין, וכובש את לב סבתה הקשוחה בשירת "ואיה קון דיוס".
אריק בלאק (בלייק באשוף): מתבגר הומוסקסואל, שהיה קורבן כמה פעמים לניצול מיני מצד גברים בוגרים.
כשכל הפתרונות האחרים נכשלים, מקסין לוקחת אותו בלב ולב לביתה, שם הוא משתלב חיש מהר במשפחה; בהמשך שון ניאות, לבקשתה של מקסין, לשמש לו אב אומן.
בסופו של דבר, אריק מתעמת עם עוקב טורדני, שמאיים על איימי ועל לורן, והורג אותו.
הוא עומד למשפט ויוצא זכאי, אך מכיוון שמקסין איננה בוטחת בו עוד, הוא מחליט להימלט לקנדה עם חברו, מארק.
ד"ר לילי רדיקר (קריסטין להמן): רופאה ראשית בבית החולים, שמוכן להסתכן בקבלת דודנה של איימי, קייל, להמשך התמחות.
היא מפקחת תקיפה והחלטית, שמכירה במיומנויותיו הרפואיות יוצאות הדופן של קייל ובצורך שלו לחזור לרפואה, שהוא מנסה להסוות בהשקפת עולם צינית וסרקסטית.
היא נאבקת במשיכה שלה לקייל בגלל הקשר המקצועי שלהם וחששותיה, שכניעה לה תקשה על קייל בגלל בעיות ההתמכרות שלו.
קייל מוטרד עקב משיכתו הן לד"ר לילי והן לחברה להתמחות, התר לאבונט.
התר לאבונט (שרה דניאל מדיסון): רופאה בבית החולים של קייל, שבעיית ההתמכרות שלה מביאה לפיטוריה לאחר בדיקת סמים שגרתית.
לאחר הפיטורים היא מוצאת עבודה כמוזגת בבאר.
היא מנהלת קשר אקראי עם קייל, רצוף שקרים והונאות, עד שהיא נכנסת להריון.
קייל מוכן לעזור לה כספית, אבל איננו רוצה לחיות עמה.
בסופו של דבר, הוא מחליט להילוות אליה למינסוטה ולטפל בבנם בזמן שהתר תשהה במרפאת גמילה.
לואן "קריסטל" טרנר (ג'ניפר אספוזיטו): מכורה לשעבר למתאדון, שמנהלת תוכנית שיקום וקידום לבני נוער חסרי-בית.
היא עובדת עם וינסנט ומקיימת עמו מערכת יחסים עד שהיא מארגנת לו עבודה במרכז מעצר לנוער, כמדריך לכתיבה יוצרת.
גרסיאלה רייס, (טרה קוריאה-מק'מאלן): חברת כנופיה שאיימי מעניקה לה ייעוץ.
עם חלוף הזמן, היא מתקדמת, אך אז עוצרים אותה באשמת סיוע לפשע, כיוון שנמצאה במכונית שדודנה נהג בה והואשמה במעורבות ביריות מרכב נוסע.
גרסיאלה עומדת למשפט ונמצאת אשמה.
היא נשלחת לכלא, שם היא נרצחת בקטטה בין אסירות.
רוב הולברוק (ג'ים פרסונס): פקיד צעיר שאיימי שכרה להחליף את דונה אחרי שזו עזבה את העבודה.
רוב, צעיר תמים ולהוט ביותר לרצות, מוכיח את ערכו כשידיעת הספרדית שלו באה לביטוי באחד התיקים.
מאוחר יותר, כשנמנע מאיימי לשבת במשפטה של גרסיאלה, הוא יושב שם במקומה ומדווח לה על כל המתרחש.
קורטני מסינה (ג'וסארה ג'ינארו): בתו של איגנסיו מסינה (צ'יץ' מארין) וחברתו של שון פוטר (טימותי אומונדסון).
מייקל קסידי (ג'ון סלאטרי; ריצ'רד בורגי): בעלה לשעבר של איימי.
הוא מתגרש מאיימי ומתחתן עם אישה צעירה בשם לישה.
מייקל מנסה לזכות במשמורת מלאה על לורן, בתקווה שבתו תעזור לו לשקם את נישואיו השניים המעורערים.
הוא מוותר על התביעה כשלישה עוזבת אותו.
הוא מודה שאיימי היא הורה טוב ממנו, אולם לא חוזר בו מן הדברים שאמר עליה בבית המשפט.
רוב מלצר (טום ולינג): מדריך הקרטה של לורן, שאיימי מקיימת איתו קשר קצר ובלתי מחייב.
היא מנתקת את קשריה עמו ועוברת אל טום ג'ילט.
טום ג'ילט (גרגורי הריסון): הקשר עמו נמשך רק ארבעה פרקים, כיוון שטום נפרד מאיימי כדי לחזור אל פרודתו.
בארי קראמבל (כריס סאראנדון): שופט בכיר, שאיימי יוצאת איתו לזמן קצר.
הוא "מציל" אותה מהשפלה בפגישת המחזור העשירית של הקולג' שלה, אבל היחסים דועכים כשהיא נוכחת לדעת, שהם אינם מיועדים זה לזה משום שבארי איננו מסוגל "לחיות את הרגע" כמוה.
סטיוארט קולינס (ריד דיאמנד): עורך דין שמתארס, לאחר כמה ניתוקים וחזרות, עם איימי.
הם חידשו את יחסיהם משכבר הימים כשאיימי ביקשה ממנו להיות עורך הדין של אריק בלק, אבל היא מנתקת את הקשר כשהיא נוטשת אותו בסערת רגשות רגע לפני הכלולות.
כעבור שישה חודשים נודע לה, שהוא התחתן עם אישה פולינזית שהכיר בטיול שנועד להיות ירח הדבש שלהם.
דייוויד מקלארן (אדריאן פסדאר): עוזר לתובע המדיני שהתאלמן לא מכבר, אביו של החבר של לורן, ויקטור.
יחסיו עם איימי היו רצופי מהמורות מראשיתן, כיוון שדייוויד לא מצא עוד את הדרך להתמודד עם העובדה, שאשתו נרצחה.
הוא משתתף בפגישות של קבוצת תמיכה לקרובי קורבנות, שלאחת מהן הוא מבקש מאיימי להתלוות אליו.
איימי נכנסת להריון ממנו והם מתכננים לקנות יחד בית, אך איימי עוברת הפלה טבעית וביגונה, היא מרחיקה מעליה את דייוויד.
הריחוק מביא אותו לנתק את הקשר עמה.
ג'ארד דאף (ריצ'רד קרנה): איש עסקים עשיר שפגש את מקסין במסעדה קטנה מקומית, ובהמשך רכש אותה בשבילה.
היחסים ביניהם השתבשו מסיבות שונות, ביניהן בגלל התנגדות בנו של ג'ארד לקשר.
לבסוף הם התארסו ב-2003. השחקן מת בפתאומיות וכתגובה לכך ג'ארד נפטר, יומיים לפני החתונה.
איגנסיו מסינה (צ'יץ' מארין): מעצב הנוף שמקסין שוכרת לעבודה בגנה.
שניהם מתקרבים, אך למקסין נודע שהוא איננו גרוש מאשתו וכי יש לו שני ילדים: קורטני מסינה (ג'וסארה ג'ינארו) וראול מסינה (טיטו אורטיז).
הם נפרדים אבל מחליטים להישאר ידידים.
איגנסיו מגלה תמיכה רבה במקסין בבעיות הבריאות שפוקדות אותה, ולבסוף הוא מתגרש מאשתו ומציע נישואים למקסין.
רצח של חברה בצוות השחקנים
ב-21 באוקטובר 2005 נורתה טארה קוריאה-מק'אלן (ששיחקה את גרסיאלה רייס בסדרה) למוות ליד בניין מגוריה באינגלווד, קליפורניה.
דאמיין וואטס, בן 20, שנחשד כחבר כנופיה, הואשם ברציחתה ב-1 במרץ 2006 וגזר דינו ניתן ב-23 בינואר 2009. כשהואשם ברצח, היה וואטס בפיקוח המשטרה על ירי אחר.
וואטס נשפט ב-27 בפברואר 2009 למאסר עולם ללא אפשרות לשחרור מוקדם.
המשרד הראשי של האס אס היה משרד הפיקוד המרכזי של האס אס בגרמניה הנאצית עד לשנת 1940.
בשנת 1931 הוקם "משרד האס אס" (SS-Amt) שנועד לשמש כמטה המפקח על כלל היחידות המשתייכות לאלגמיינה אס אס.
בשנת 1933, כאשר המפלגה הנאצית עלתה לשלטון, שונה שמו של ה-SS-Amt לSS-Oberführerbereichen והמשרד פיקד על כל יחידות האס אס שבגרמניה הנאצית.
ב-30 בינואר 1935 היה המשרד ל-SS-HA, וכעת פיקח על האס אס, על מחנות הריכוז, על היחידות למשימות מיוחדות (SS Verfügungstruppe) ועל משמר הגבול (Grenzschutz).
לקראת סוף שנות ה-30 התעצם כוחו של ה-SS-HA והוא הפך למשרד הגדול והעוצמתי ביותר באס אס.
זמן קצר לאחר פרוץ מלחמת העולם השנייה התרחבו במהירות היחידות למשימות מיוחדות, ובשנת 1940 הפכו לוואפן אס אס.
בשלב זה לא הצליח המשרד הראשי לנהל את ארגון האס אס כולו, וכתוצאה מכך קטן המשרד ואיבד את מרבית הכוח שהיה לו לפני המלחמה לטובת המשרד הראשי להנהגת האס אס (SS Führungshauptamt) ולשאר המשרדים הראשיים של האס אס.
עם סיום מלחמת העולם השנייה נשפטו חברי המשרד הראשי של האס אס והואשמו בפשעי מלחמה.
ניתן למצוא מסמכים של המשרד הראשי (במיקרופישים) בארכיון הלאומי של ארצות הברית (NARA), קולג' פארק, מרילנד.
המסמכים המקוריים נמצאים בגרמניה, ברשותם של ה-Bundesarchiv בברלין.
בשנת 1940 נותר הארגון אחראי על נושאים מנהלתיים באס אס כדוגמת הקצאות כוח אדם, אספקה, שינויי שיבוצים והעלאות בדרגה.
המחלקה לצרכים צבאיים (Amt Erfassungsamt).
מחלקת השליטה הגרמאנית (Amt Germanische Leitstelle) - פיקחה על משרדי התעמולה והגיוס של הוואפן אס אס בנורווגיה, דנמרק, בלגיה והולנד.
טכנית היה המשרד הראשי של האס אס כפוף למטה האישי של הרייכספיהרר אס אס (Persönlicher Stab Reichsführer-SS), אך בפועל היה עצמאי.
המשקיע הנבון הוא ספר מאת בנג'מין גראהם.
הספר פורסם לראשונה בשנת 1949 בהוצאת הרפר-קולינס ונחשב לספר היסוד להשקעות ערך בבורסה.
מאז צאתו נמכר הספר בלמעלה ממיליון עותקים, והוא ממשיך להיות מדריך רלוונטי למשקיעים גם כיום.
הספר יצא לאור בעברית בשנת 2009, והופץ בישראל בהוצאת סיאל.
התרגום לעברית מבוסס על המהדורה הרביעית והמעודכנת, שפורסמה בשנת 1973, בתוספת מאמר של , (משנת 2003).
הקדמה למהדורה הרביעית מאת וורן באפט
על בנג'מין גרהם, מאת ג'ייסון צוויג
הקדמה: מה מבקש ספר זה להשיג
פרק 1 השקעה מול ספקולציה: התוצאות הצפויות למשקיע הנבון.
פרק 3 מאה שנים של היסטוריה בבורסה: רמת מחירי המניות בתחילת 1972
פרק 4 מדיניות תיק השקעות בסיסית: המשקיע המגן
פרק 5 המשקיע המגן ומניות
פרק 6 מדיניות תיק ההשקעות למשקיע היוזם: גישה שלילית
פרק 7 מדיניות תיק ההשקעות למשקיע היוזם: הצד החיובי
פרק 8 המשקיע ותנודות השוק
פרק 9 השקעה בקרנות נאמנות
פרק 11 ניתוח ניירות ערך למשקיע ההדיוט: גישה כללית
פרק 12 שיקולים שונים ברווחים למניה
פרק 13 השוואה בין ארבע חברות רשומות
פרק 14 בחירת מניות למשקיע המגן
פרק 15 בחירת מניות למשקיע היוזם
פרק 16 ניירות ערך בני המרה ואופציות
פרק 17 ארבעה מקרים מאלפים באופן קיצוני מההיסטוריות
פרק 18 השוואה בין שמונה זוגות של חברות
פרק 19 בעלי המניות וההנהלה: מדיניות הדיוידנד
פרק 20 "מרווח ביטחון" כעקרון ההשקעה המרכזי
המשרד הלאומי למלחמה בסמים (בספרדית: Oficina Nacional Antidrogas, ONA בקיצור) הוא גוף אכיפת חוק בוונצואלה הכפוף לרשות המבצעת ואחראי לניסוח מדיניות המדינה בנושא המאבק בסמים, הסדרה משפטית, בקרה וניטור המאבק בסחר בסמים וחומרים מסממים.
זהו הגוף העיקרי במדינה האחראי למאבק בתחום זה ומהווה גוף אכיפת-חוק רב עוצמה במדינה.
הגוף הוקם בצו מספר 4220, מ-23 בינואר 2006, שנחתם על ידי נשיא ונצואלה.
ב-25 באפריל 2013, פורסם צו נשיאותי מספר 25, שהכפיף את המשרד למלחמה בסמים ללשכתו של סגן נשיא ונצואלה.
הגוף אחראי לניהול התחום האסטרטגי הנוגע לביטחון המדינה במאבק בהפקה, הפצה, סחר וצריכה של סמים בלתי חוקיים ומאבק בעבירות הלבנות הון מהכנסות בתחום זה.
המשרד הראשי לגזע והתיישבות היה אחד המשרדים בתוך האס אס, ופעל בין השנים 1931–1945. אחת ממטרות המשרד הייתה לפקח על נישואי אנשי האס-אס לפי מדיניות הגזע הנאצית.
עם פרסום "פקודת הנישואין" על ידי היינריך הימלר ב-31 בדצמבר 1931, הופקד על המשרד לחקור ולאשר את נישואי כל חברי האס-אס ולוודא שהם ובנות זוגן בעלי ייחוס ארי החל משנת 1800.
המשרד הוקם בשנה 1931 על ידי רייכספיהרר אס אס היינריך הימלר וריכרד וולטר דרה, שלאחר מכן הועלה לדרגת אובר-גרופנפיהרר ומונה לראש המשרד.
המשרד נוצר בתחילה במטרה לאשר את נישואי אנשי האס אס.
כל איש אס אס שרצה להתחתן היה צריך להגיש בקשה לפחות 3 חודשים קודם החתונה על מנת לתת זמן למשרד לחקור את משפחה הכלה ולוודא שהיא טהורת דם.
בשנת 1935 המשרד הועלה לדרגת משרד ראשי באס אס.
תחת פיקודו של דרה הפיץ המשרד את האידאולוגיה הנאצית של "דם ואדמה", המתייחסים לעקרון טוהר הגזע הארי ולעקרון מרחב המחיה.
בשנה זו החל המשרד במבצע לבנסבורן, תוכנית להשבחת הגזע הארי.
בשנת 1935 פעלו תחת המשרד 7 אגפים:
בשנת 1940 המשרד אורגן מחדש ל-4 אגפים עיקריים: אדמיניסטרציה, גזע, נישואין, התיישבות.
מספרתמונהראש המשרדתחילת כהונהסוף כהונהמשך הכהונה1ריכרד וולטר דרה1 בינואר 193212 בספטמבר 19386 שנים ו-254 יום2גונתר פאנקה12 בספטמבר 19389 ביולי 1940שנה ו-301 ימים3אוטו הופמן9 ביולי 194020 באפריל 1943שנתיים ו-285 ימים4ריכרד הילדברנט20 באפריל 19438 במאי 1945שנתיים ו-18 יום
עד שנת 1937 מעל ל-300 אנשי אס אס גורשו מהארגון עקב נישואים הנוגדים את מדיניות הגזע הארית (ראסנשאנדה-זיהום הגזע), אף על פי שניתנה הוראה לאחר מכן שהם יכולים להישאר בארגון אם הם כבר נישאו ויכולים לעמוד בקריטריונים גזעיים.
בנובמבר 1940 החזיר הימלר את כל אנשי האס אס שסולקו עקב חוק הנישואין, בתנאי שיעמדו בדרישות הגזעיות של המפלגה הנאצית.
במהלך הפלישה לברית המועצות בשנת 1941, המשרד עבד בשיתוף עם משרד רווחה ראשי לגרמנים אתניים (VoMi) באריזציה של השטחים הכבושים, פיקוח של רווחת המתיישבים הגרמנים, והטמעת גרמנים אתניים באזורי התיישבות מוגדרים על ידי האס אס, בעיקר באוקראינה הכבושה.
הדבר כלל הוצאת משפחות מקומיות מאזורים אלו והושבת אלו הגרמניות.
בנוסף המשרד היה אחראי על ייעוץ וניהול של כל שאלות הגזע ברחבי הרייך.
בחינות גזעיות היו מוצגות על ידי ראשי המשרד בהקשרים שונים: מקרים של קיום יחסי מין בין עובדים מזרח אירופאים לגרמנים, ילדים שנולדו לעובדים מזרח אירופאים, סיווג אנשים ממוצא גרמני, בחירת עובדי כפייה ממדינות אויב כבושות, חטיפת ילדים המתאימים לגרמניזציה, העברת אוכלוסייה ורדיפה וחיסול יהודים.
המשרד העסיק את יוזף מנגלה לזמן קצר, בין נובמבר 1940 לתחילה 1941, תחת האחריות ל"דאגה לבריאות גנטית" ו"בדיקות בריאות גנטיות".
הוא היה אחד הרופאים האחראים על בחירת הקורבנות ששימשו כניסוי להמתה בתאי גזים במחנה אושוויץ.
ביולי 1947 הואשמו 14 מפקידי המשרד במסגרת משפט RuSHA, השמיני מבין שנים עשר משפטי נירנברג.
כולם הואשמו בפשעים נגד האנושות, פשעי מלחמה וחברות בארגון פשע (האס אס).
כולם למעט אחד (שזוכה בשתי ההאשמות הכבדות) נמצאו אשמים ונשלחו למאסר בין 3–25 שנים.
המשרד הפדרלי למאבק בשחיתות , ידוע בקיצור כ-BAK, הוקם ב-1 בינואר 2010 במשרד הפנים, במקום Büro für Interne Angelegenheiten (הלשכה לענייני פנים) שאורגן מחדש.
ה-BAK מאורגן במסגרת המינהל הכללי לביטחון הציבור (GDföS) והוא האחראי העיקרי למלחמה בשחיתות.
יתרה מזאת, קיים שיתוף פעולה הדוק עם Wirtschafts- und Korruptionsstaatsanwaltschaft (פרקליט המדינה למאבק בפשעי צווארון לבן ושחיתות), הידוע בקיצור כ-WKSta.
אלה כוללים שיתופי פעולה בינלאומיים של המשטרה, סיוע ושיתוף פעולה עם הגורמים המוסמכים של האיחוד האירופי ועם רשויות החקירה של מדינות האיחוד האירופי.
בנוסף ישנו קשר בינו לבין ארגונים כמו OLAF, אינטרפול, יורופול וארגונים בינלאומיים דומים אחרים.
BAK מעסיק כיום כ-120 עובדים.